ประกาศสำนักงานปรมาณูเพื่อสันติประกาศสำนักงานปรมาณูเพื่อสันติเรื่องโครงสร้างและการจัดแบ่งส่วนราชการ อำนาจหน้าที่และสถานที่ติดต่อเพื่อขอรับข้อมูลข่าวสารของสำนักงานปรมาณูเพื่อสันติ[๑] เพื่อให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการของสำนักงานปรมาณูเพื่อสันติและตามที่บัญญัติไว้ในพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๗ (๑)(๒) และ (๓) สำนักงานปรมาณูเพื่อสันติจึงประกาศโครงสร้างและการจัดแบ่งส่วนราชการอำนาจหน้าที่ และสถานที่ติดต่อเพื่อขอรับข้อมูลข่าวสารของสำนักงานปรมาณูเพื่อสันติดังต่อไปนี้ ข้อ ๑ สำนักงานปรมาณูเพื่อสันติกระทรวงวิทยาศาสตร์และเทคโนโลยีมีอำนาจหน้าที่ดังต่อไปนี้ ๑.๑ปฏิบัติงานเลขานุการในคณะกรรมการพลังงานปรมาณูเพื่อสันติ๑.๒ กำกับดูแลความปลอดภัยทางรังสี นิวเคลียร์และวัสดุนิวเคลียร์ ๑.๓ ปฏิบัติการวิจัยและพัฒนาเทคโนโลยีนิวเคลียร์๑.๔ เสนอแนะนโยบายและแผนยุทธศาสตร์ของการพัฒนาและใช้พลังงานปรมาณู๑.๕ประสานงานและดำเนินการด้านความร่วมมือให้เป็นไปตามพันธกรณีกับองค์การระหว่างประเทศและหน่วยงานในต่างประเทศ๑.๖ประสานงานและดำเนินการสนับสนุนแผนงานความมั่นคงแห่งชาติในส่วนที่เกี่ยวข้องกับความปลอดภัยจากพลังงานปรมาณู ๑.๗ประสานงานและดำเนินการความร่วมมือกับหน่วยงานต่างๆ ในประเทศและต่างประเทศ ๑.๘ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานปรมาณูเพื่อสันติหรือตามที่กระทรวงหรือคณะรัฐมนตรีมอบหมาย ข้อ ๒ สำนักงานปรมาณูเพื่อสันติแบ่งส่วนราชการดังนี้ ๒.๑ สำนักงานเลขานุการกรม๒.๒ สำนักกำกับดูแลความปลอดภัยทางนิวเคลียร์ ๒.๓ สำนักกำกับดูแลความปลอดภัยทางรังสี ๒.๔ สำนักบริหารจัดการด้านพลังงานปรมาณู๒.๕สำนักสนับสนุนการกำกับดูแลความปลอดภัยจากพลังงานปรมาณู ๒.๖ โครงการจัดการกากกัมมันตรังสี ๒.๗ โครงการผลิตไอโซโทปรังสี ๒.๘โครงการปฏิบัติการทางเทคโนโลยีนิวเคลียร์และปฏิกรณ์ปฏิบัติ๒.๙ โครงการป้องกันภัยจากนิวเคลียร์และรังสี๒.๑๐ โครงการวิจัยรังสีเพื่อการเกษตร ๒.๑๑ โครงการวิจัยเคมีและวัสดุศาสตร์ ๒.๑๒ โครงการวิจัยฟิสิกส์และวิทยาการก้าวหน้าข้อ ๓ สำนักงานปรมาณูเพื่อสันติมีโครงสร้างการจัดแบ่งส่วนราชการตามแผนภูมิดังนี้ ข้อ๔อำนาจหน้าที่ของส่วนราชการในสำนักงานปรมาณูเพื่อสันติ มีดังนี้ (๑) สำนักงานเลขานุการกรมมีอำนาจหน้าที่ดังต่อไปนี้ (ก)ดำเนินการเกี่ยวกับงานบริหารทั่วไป และปฏิบัติงานสารบรรณของสำนักงาน (ข)ดำเนินการเกี่ยวกับงานช่วยอำนวยการและงานเลขานุการของสำนักงาน (ค)ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่และยานพาหนะของสำนักงาน(ง)จัดระบบงานและบริหารงานบุคคลของสำนักงาน(จ)ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักงาน (ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) สำนักกำกับดูแลความปลอดภัยทางนิวเคลียร์มีอำนาจหน้าที่ดังต่อไปนี้ (ก) จัดทำกฎ ระเบียบมาตรฐานและแนวปฏิบัติด้านความปลอดภัยทางนิวเคลียร์ (ข)ดำเนินการเกี่ยวกับการขออนุญาตจัดตั้งและดำเนินกิจกรรมสถานปฏิบัติการทางนิวเคลียร์(ค)ประเมินความปลอดภัยสถานปฏิบัติการทางนิวเคลียร์ให้เป็นไปตามมาตรฐาน (ง)ตรวจสอบติดตามและกำกับปลอดภัยของการดำเนินกิจการสถานปฏิบัติการทางนิวเคลียร์(จ)จัดการด้านการบังคับให้เป็นไปตามกฎหมายเกี่ยวกับความปลอดภัยนิวเคลียร์ (ฉ) ศึกษา ติดตามประสานงาน และเผยแพร่เทคโนโลยีด้านความปลอดภัยนิวเคลียร์(ช) ดำเนินการด้านศูนย์ข้อมูลทางวิชาการด้านความปลอดภัยทางนิวเคลียร์(ซ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓)สำนักกำกับดูแลความปลอดภัยทางรังสี มีอำนาจหน้าที่ดังต่อไปนี้ (ก)ดำเนินการเกี่ยวกับกฎหมาย กฎ ระเบียบ และข้อบังคับด้านความปลอดภัยทางรังสี(ข)ดำเนินการด้านกำกับดูแลความปลอดภัยทางรังสีและการบังคับใช้กฎหมาย (ค)ดำเนินการด้านการตรวจสอบ ประเมิน การอนุญาต ติดตามและประสานงานด้านความปลอดภัยทางรังสี(ง)ดำเนินการประสานงานเตรียมความพร้อมร่วมกับหน่วยงานภายในประเทศและต่างประเทศในกรณีฉุกเฉินทางรังสี (จ)ดำเนินการด้านฐานข้อมูลการกำกับดูแลความปลอดภัยทางรังสีปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(ฉ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔)สำนักบริหารจัดการด้านพลังงานปรมาณู มีอำนาจหน้าที่ดังต่อไปนี้ (ก)ดำเนินการเกี่ยวกับงานเลขานุการคณะกรรมการพลังงานปรมาณูเพื่อสันติและประสานงานการประชุมของคณะอนุกรรมการต่างๆ(ข)ดำเนินงานเกี่ยวกับการนำเสนอนโยบายและแผนยุทธศาสตร์ด้านพลังงานปรมาณูในทางสันติ (ค)ดำเนินการตามกฎหมาย กฎ ระเบียบมาตรการและมาตรฐานการกำกับดูแลความปลอดภัยจากพลังงานปรมาณูและการบังคับใช้ (ง)ดำเนินการเกี่ยวกับสนธิสัญญาและอนุสัญญาต่างๆด้านพลังงานปรมาณูและการปฏิบัติตามพันธกรณี (จ)ดำเนินงานเกี่ยวกับการประสานงานด้านพลังงานปรมาณูกับองค์การระหว่างประเทศหน่วยงานในประเทศและตามข้อตกลงกับมิตรประเทศ (ฉ)ดำเนินงานเกี่ยวกับการส่งเสริมและประสานงานวิชาการให้กับผู้ชำนาญการด้านพลังงานปรมาณู(ช)ดำเนินการด้านศูนย์ข้อมูล ข้อสนเทศและเผยแพร่ประชาสัมพันธ์เกี่ยวกับพลังงานปรมาณู(ซ)ดำเนินการด้านฐานข้อมูลเกี่ยวกับการบริหารจัดการด้านพลังงานปรมาณู(ฌ)ดำเนินการเกี่ยวกับการประชาสัมพันธ์ เผยแพร่กิจกรรม ความรู้ความก้าวหน้าและผลงานของสำนักงาน (ญ)ประสานงานและประมวลผลการปฏิบัติราชการของหน่วยงานในสังกัดตลอดจนจัดทำแผนปฏิบัติงานของสำนักงานให้สอดคล้องกับนโยบายและแผนแม่บทของกระทรวง (ฎ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕)สำนักสนับสนุนการกำกับดูแลความปลอดภัยจากพลังงานปรมาณูมีอำนาจหน้าที่ดังต่อไปนี้ (ก)ดำเนินการเกี่ยวกับมาตรฐานทางรังสีและกัมมันตภาพรังสีของประเทศการสถาปนาการบำรุงรักษามาตรฐาน การสอบเทียบและการให้การรับรองมาตรฐานการวัดรังสี (ข) ดำเนินการติดตามตรวจวัดกัมมันตภาพรังสีในสิ่งแวดล้อมและปฏิบัติงานร่วมกับหรือสนับสนุนหน่วยงานอื่นในการเฝ้าตรวจ วิเคราะห์และประเมินค่ากัมมันตภาพรังสีตามพันธกรณีของสนธิสัญญาต่างๆ (ค)ดำเนินการประเมินค่าปริมาณรังสีจากภายในร่างกายของผู้ปฏิบัติงานทางรังสีและผู้ที่เกี่ยวข้อง(ง) ดำเนินการ กำกับควบคุม ตรวจสอบ และประสานงานกิจกรรมด้านพลังงานปรมาณูในประเทศไทยตามพันธกรณีของสนธิสัญญาไม่แพร่ขยายอาวุธนิวเคลียร์และมาตรการสากลที่เกี่ยวข้อง(จ)ดำเนินการด้านการจัดการระบบเอกสารการพัฒนาและจัดทำฐานข้อมูลเพื่อสนับสนุนการกำกับความปลอดภัยทางพลังงานปรมาณู (ฉ)ปฏิบัติงานร่วมกับหรือสนับสนุนการปฏิบัติของหน่วยงานอื่นที่เกี่ยวข้องหรือที่ได้รับมอบหมายข้อ๕ สถานที่ติดต่อเพื่อขอรับข้อมูลข่าวสารของสำนักงานปรมาณูเพื่อสันติคือ งานเผยแพร่ประชาสัมพันธ์ สำนักบริหารจัดการด้านพลังงานปรมาณูสำนักงานปรมาณูเพื่อสันติ อาคารที่ทำการ (อาคาร ๑) ถนนวิภาวดีรังสิต แขวงลาดยาว เขตจตุจักรกทม. ๑๐๙๐๐ หมายเลขโทรศัพท์ ๐๒ ๕๖๒๐๐๘๕ (สายตรง) ๐๒ ๕๗๙๕๒๓๐ หรือ ๐๒ ๕๖๒๐๑๒๓ ต่อ๑๑๗ และ ๑๑๘ หมายเลขโทรสาร ๐๒ ๕๖๒๐๐๘๕ หรือ ๐๒ ๕๖๑๓๐๑๓ ประกาศณ วันที่ ๓๐ กันยายน พ.ศ. ๒๕๔๖เกรียงกร เพชรบุตรเลขาธิการสำนักงานปรมาณูเพื่อสันติณัฐดนัย/พิมพ์๒๓ เมษายน ๒๕๕๑[๑]ราชกิจจานุเบกษา เล่ม ๑๒๐/ตอนพิเศษ ๑๑๗ ง/หน้า ๙/๗ ตุลาคม ๒๕๔๖